รัฐบาลไทย-ข่าวทำเนียบรัฐบาล-รองประธานคณะกรรมการมูลนิธิราชทัณฑ์ปันสุข ทำความ ดี เพื่อชาติ ศาสน์ กษัตริย์ ในพระบรมราชูปถัมภ์ ตรวจเยี่ยมเรือนจำจังหวัดสุพรรณบุรี โรงพยาบาลเจ้าพระยายมราช และสถานพินิจฯ
วันจันทร์ที่ 22 มกราคม 2567
22/01/2567
รองประธานคณะกรรมการมูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์ ตรวจเยี่ยมเรือนจําจังหวัดสุพรรณบุรี โรงพยาบาลเจ้าพระยายมราช และสถานพินิจฯ
​พลเอก ไพบูลย์ คุ้มฉายา รองประธานคณะกรรมการมูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์ ตรวจเยี่ยมเรือนจําจังหวัดสุพรรณบุรี โรงพยาบาลเจ้าพระยายมราช และสถานพินิจและคุ้มครองเด็กและเยาวชนจังหวัดสุพรรณบุรี
ในวันศุกร์ที่ ๑๙ มกราคม ๒๕๖๗ เวลา ๐๙.๐๐ น. พลเอกไพบูลย์ คุ้มฉายา องคมนตรี รองประธานคณะกรรมการมูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์ และคณะกรรมการมูลนิธิฯ ประกอบด้วย พลอากาศเอก สุบิน ชิวปรีชา กรมวังผู้ใหญ่ในพระองค์ ๙๐๔ พลอากาศเอก สมคิด สุขบาง กรมวังผู้ใหญ่ประจําพระองค์ ๙๐๘ พันตํารวจเอก ทวี สอดส่อง รัฐมนตรีว่าการกระทรวงยุติธรรม นางพงษ์สวาท นีละโยธิน ปลัดกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายสหการณ์ เพ็ชรนรินทร์ อธิบดีกรมราชทัณฑ์ นางจิรภา สินธุนาวา รองปลัดกระทรวงยุติธรรม นายแพทย์สุรโชค ต่างวิวัฒน์ รองปลัดกระทรวงสาธารณสุข พร้อมด้วยคณะผู้บริหาร และเจ้าหน้าที่ที่เกี่ยวข้อง ลงพื้นที่ตรวจเยี่ยมเรือนจําจังหวัดสุพรรณบุรี ตามโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์
โครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ ดําเนินงานภายใต้มูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์ ที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงมีพระเมตตาต่อผู้ต้องขังในเรือนจํา โดยมีพระดําริว่า แม้ว่าผู้ต้องขังจะเป็นผู้กระทําผิดตามกฎหมายบ้านเมืองและต้องมารับโทษในเรือนจํา แต่บุคคลเหล่านี้ก็เป็นประชาชนคนไทยที่ควรได้รับสิทธิอย่างเท่าเทียมกัน ในเรื่องการสาธารณสุขและการแพทย์ เทียบเท่าประชาชนทั่วไป และต่อมาเมื่อวันที่ ๒๔ สิงหาคม ๒๕๖๔ พระบาทสมเด็จพระเจ้าอยู่หัวได้ทรงให้มีการจดทะเบียนมูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์ เพื่อเป็นหน่วยงานกลางในการบูรณาการการทํางานเพื่อช่วยเหลือผู้ต้องขัง
ปัจจุบันการดําเนินงานตามโครงการราชทัณฑ์ปันสุขฯ ได้ดําเนินการในเรื่องการพัฒนาศักยภาพของผู้ต้องขังเพื่อช่วยงานด้านสาธารณสุขในรูปแบบของอาสาสมัครสาธารณสุขเรือนจํา (อสรจ.) ซึ่งปัจจุบันมี อาสาสมัครสาธารณสุขเรือนจําที่กระจายในเรือนจําทั่วประเทศ จํานวน ๑๖,๐๐๑ คน การปรับสิทธิประโยชน์ เพื่อยกระดับมาตรฐานการดูแลสุขภาพผู้ต้องขัง การยกระดับมาตรฐานด้านอนามัยสิ่งแวดล้อมและสุขาภิบาลอาหารและน้ํา การบริหารจัดการค่าใช้จ่ายสําหรับผู้ต้องขังต่างด้าวหรือคนไทยไร้สิทธิ รวมถึงการดูแลผู้ต้องขังพ้นโทษที่มีปัญหาสุขภาพจิต การบําบัดฟื้นฟูผู้ติดยาเสพติดในเรือนจํา การใช้และการบํารุงรักษาครุภัณฑ์พระราชทาน และด้วยพระมหากรุณาธิคุณของพระบาทสมเด็จพระเจ้าอยู่หัว ได้ทรงมีพระเมตตาให้ขยายการดูแลสุขภาพไปยังเด็กและเยาวชนที่อยู่ในความดูแลและควบคุมของกรมพินิจและคุ้มครองเด็กและเยาวชน โดยทรงเล็งเห็นว่า เด็กและเยาวชนที่อยู่ในศูนย์ฝึกและอบรมเด็กและเยาวชน และสถานพินิจและคุ้มครองเด็กและเยาวชน ควรจะได้รับการดูแลทั้งสุขภาพกายและสุขภาพจิตให้มีความแข็งแรง เพื่อเติบโตเป็นผู้ใหญ่ที่ดีในวันข้างหน้า
ในการนี้ พลเอก ไพบูลย์ คุ้มฉายา ในฐานะรองประธานคณะกรรมการมูลนิธิฯ ได้ลงพื้นที่ตรวจเยี่ยมเรือนจําจังหวัดสุพรรณบุรี เพื่อติดตามความคืบหน้าการดําเนินงานตามโครงการราชทัณฑ์ปันสุขทําความ ดี เพื่อชาติ ศาสน์ กษัตริย์ โดยเรือนจําจังหวัดสุพรรณบุรี มีผู้ต้องขังทั้งสิ้น ๒,๒๒๖ คน แบ่งเป็น ชาย ๑,๙๖๘ คน หญิง ๒๕๘ คน โดยผู้ต้องขังทุกรายได้รับบริการตรวจคัดกรองและให้การรักษาโรคติดต่อทั่วไปและโรคไม่ติดต่อ มีการตรวจคัดกรองผู้ต้องขังเข้าใหม่ทุกรายและปฏิบัติตามมาตรการการดําเนินงานเฝ้าระวัง ป้องกัน และควบคุมการแพร่ระบาดของโรคติดเชื้อต่าง ๆ จากโรงพยาบาลเจ้าพระยายมราช ซึ่งเป็นโรงพยาบาลแม่ข่าย นอกจากนี้ เรือนจําจังหวัดสุพรรณบุรี ได้ดําเนินงานตามมาตรฐานสิ่งจําเป็นในการดํารงชีวิตสําหรับผู้ต้องขัง ๕ ด้าน ได้แก่ ด้านที่นอน ด้านสูทกรรม ด้านโรงเลี้ยง ด้านสถานพยาบาลและการกําจัดขยะมูลฝอยและสิ่งปฏิกูล และการจัดการน้ําเสีย โดยได้ดําเนินงานร่วมกับกรมวิทยาศาสตร์การแพทย์ กระทรวงสาธารณสุข สํานักงานสาธารณสุขจังหวัดสุพรรณบุรี และโรงพยาบาลเจ้าพระยายมราช โดยมีผลการดําเนินงานผ่านเกณฑ์มาตรฐานทุกด้าน และผลจากการมีโครงการราชทัณฑ์ปันสุขฯ ทําให้เรือนจํามีพยาบาลเรือนจําเพิ่มขึ้นเป็นจํานวน ๕ คน และมีอาสาสมัครสาธารณสุขเรือนจํา (อสรจ.) จํานวน ๑๒๑ คน แบ่งเป็น ชาย ๙๔ คน หญิง ๒๗ คน คิดเป็นสัดส่วน อสรจ. ๑ คน ต่อผู้ต้องขัง ๑๘ คน มีการจัดบริการแพทย์เข้าตรวจในเรือนจําเพื่อตรวจโรคทั่วไปทุกเดือนและมีการตรวจรักษาผ่านระบบ Telemedicine ร่วมด้วย มีจิตแพทย์จากโรงพยาบาลเจ้าพระยายมราชเข้าตรวจรักษาและให้คําปรึกษาผ่านทาง telepsychiatry ทุก ๒ เดือน มีระบบการส่งต่อผู้ต้องขังป่วยไปรักษากับโรงพยาบาลเจ้าพระยายมราช โดยได้สนับสนุนช่องทางพิเศษสําหรับผู้ต้องขังที่ออกตรวจโรงพยาบาล มีห้องราชทัณฑ์ปันสุขสําหรับผู้ต้องขังป่วย ที่ตึกหอผู้ป่วยปั้นสุข ชั้น ๑ โรงพยาบาลเจ้าพระยายมราช โดยสามารถรองรับผู้ต้องขังชาย จํานวน ๓ คน และผู้ต้องขังหญิง จํานวน ๒ คน
การลงพื้นที่ตรวจเยี่ยมในวันนี้ พลเอก ไพบูลย์ คุ้มฉายา ได้รับฟังรายงานการติดตามการดําเนินงานตามโครงการราชทัณฑ์ปันสุขฯ ของเรือนจําจังหวัดสุพรรณบุรี จากนั้น เข้าตรวจเยี่ยมสถานพยาบาล และมุมราชทัณฑ์ปันสุข (เคลื่อนที่) ภายในเรือนจํา พร้อมมอบถุงของใช้ให้กับผู้ต้องขังชายสูงอายุ จํานวน ๕ ราย ตรวจเยี่ยมโรงจัดเลี้ยงอาหารผู้ต้องขัง เยี่ยมชมกิจกรรม Zero Waste ซึ่งเป็นนวัตกรรมของเรือนจํา ตรวจเยี่ยมห้องกักโรค จากนั้นเยี่ยมชมการฝึกวิชาชีพเพื่อการพัฒนาพฤตินิสัย อาทิเช่น การวาดภาพศิลปะแบบสตรีทอาร์ต
การฝึกอาชีพการทํากระถางปูนจากเศษผ้า การทําเปเปอร์มาเช่ และฝึกอาชีพจักสาน และเข้าสู่แดนหญิงเพื่อตรวจเยี่ยมสถานพยาบาล มุมสุขภาพราชทัณฑ์ปันสุขและห้องแม่และเด็ก พร้อมมอบถุงของใช้ให้กับผู้ต้องขังหญิงสูงอายุ จํานวน ๕ ราย เยี่ยมชมการฝึกวิชาชีพเพื่อการพัฒนาพฤตินิสัย อาทิเช่น การฝึกอาชีพการทําเบเกอรี่ การฝึกอาชีพเสริมสวย จากนั้นช่วงบ่าย พลเอก ไพบูลย์ คุ้มฉายา และคณะกรรมการมูลนิธิราชทัณฑ์ปันสุขฯ เดินทางไปยังโรงพยาบาลเจ้าพระยายมราช ซึ่งเป็นโรงพยาบาลแม่ข่ายของเรือนจําจังหวัดสุพรรณบุรี เพื่อพูดคุยและให้กําลังใจแก่แพทย์และพยาบาล พร้อมกันนี้ พลเอก ไพบูลย์ คุ้มฉายา ได้เปิดป้ายห้องราชทัณฑ์ปันสุข ณ หอผู้ป่วยปั้นสุข ซึ่งเป็นห้องสําหรับผู้ต้องขังป่วยทั้งชายและหญิงที่รักษาตัวอยู่ในโรงพยาบาล และมอบของเยี่ยมให้แก่ผู้ต้องขังป่วย จํานวน ๑ ราย
จากนั้น คณะกรรมการมูลนิธิราชทัณฑ์ปันสุขฯ เดินทางไปยังสถานพินิจและคุ้มครองเด็กและเยาวชนจังหวัดสุพรรณบุรี เพื่อรับฟังรายงานผลการดําเนินงานจากผู้อํานวยการสถานพินิจและคุ้มครองเด็กและเยาวชนจังหวัดสุพรรณบุรี และเข้าภายในสถานพินิจฯ เพื่อเยี่ยมชมหอนอน ห้องเรียน และห้องพยาบาล ทั้งนี้ การดําเนินงานโครงการราชทัณฑ์ปันสุขฯ ในกิจกรรมต่าง ๆ เป็นความร่วมมือระหว่างกระทรวงยุติธรรมและกระทรวงสาธารณสุขที่พยายามทําให้ผู้ต้องขังได้รับบริการทางการแพทย์และการสาธารณสุขให้เท่าเทียมกับประชาชนทั่วไปให้เป็นไปตามหลักมนุษยธรรม